लाला अमरनाथ का वास्‍तविक नाम नानिक अमरनाथ भारद्वाज था लेकिन इस नाम से उन्‍हें कम ही लोग जानते थे। वे स्‍वतंत्र भारत की क्रिकेट टेस्‍ट टीम के पहले कप्‍तान थे। उन्‍होंने भारतीय क्रिकेट को विश्‍व में एक सम्‍मान जनक पहचान दिलाई तो उनके बेटे मोहिंदर अमरनाथ ने टीम इंडिया को पहली बार विश्‍व विजेता बनाने में महत्‍वपूर्ण भूमिका निभाई और वे इस सीरीज में मैन ऑफ द टूर्नामेंट घोषित किए गए। मोहिंदर के भाई सुरिंदर अमरनाथ भी क्रिकेटर रहे हैं पर उनको वो शोहरत नहीं मिल सकी जो पिता और भाई के हिस्‍से में आयी थी।